หลักสูตรวิทยาศาสตรมหาบัณฑิต

และดุษฎีบัณฑิต

สาขาวิชาเทคนิคการแพทย์

คณะเทคนิคการแพทย์ มหาวิทยาลัยขอนแก่น

**หลักสูตรวิทยาศาสตรมหาบัณฑิต และดุษฎีบัณฑิต สาขาวิชาเทคนิคการแพทย์**

หลักสูตรวิทยาศาสตรมหาบัณฑิต และปรัชญาดุษฏีบัณฑิต สาขาวิชาเทคนิคการแพทย์ เป็นหลักสูตรใหม่ที่คณะเทคนิคการแพทย์ มหาวิทยาลัยขอนแก่น ดำเนินการเปิดสอนตั้งแต่ปีการศึกษา 2554 เพื่อพัฒนานักเทคนิคการแพทย์ให้มีศักยภาพสูงขึ้น ด้านการวิจัยและพัฒนางานเทคนิคการแพทย์

**ชื่อปริญญา**

วิทยาศาสตรมหาบัณฑิต (เทคนิคการแพทย์)

วท.ม. (เทคนิคการแพทย์)

ปรัชญาดุษฎีบัณฑิต (เทคนิคการแพทย์)

ปร.ด. (เทคนิคการแพทย์)

**ปรัชญาหลักสูตร**

มุ่งผลิตมหาบัณฑิตและดุษฎีบัณฑิต วิชาชีพเทคนิคการแพทย์ ให้มีความรู้เชิงลึกในหลักการและทฤษฎีในสาขาวิชาชีพ สามารถทำวิจัย พัฒนา และประยุกต์ให้เกิดองค์ความรู้ใหม่ในสาขาวิชาชีพเทคนิคการแพทย์ ทั้งในระดับชาติและนานาชาติอย่างมีมาตรฐาน มีภาวะผู้นำ ที่กอปรด้วยคุณธรรม จริยธรรม และจรรยาบรรณตามหลักวิชาการและวิชาชีพ

**โครงสร้างหลักสูตร**

โครงสร้างหลักสูตร มหาบัณฑิตและปรัชญาดุษฎีบัณฑิต สาขาเทคนิคการแพทย์ เน้นให้นักศึกษาเรียนวิชาบังคับสำคัญที่เรียนร่วมกัน และรายวิชาเลือกที่นักศึกษาสนใจ แบ่งเป็น 2 กลุ่ม คือ รายวิชาเลือกกลุ่มวิทยาปฏิบัติการทางการแพทย์ (เคมีคลินิก จุลชีววิทยาคลินิก จุลทรรศน์ศาสตร์คลินิก โลหิตวิทยา ภูมิคุ้มกันวิทยาคลินิก เวชศาสตร์การบริการโลหิต) และกลุ่มการวิจัยทางชีวเวชศาสตร์และเทคโนโลยีก้าวหน้า

**หลักสูตร วิทยาศาสตรมหาบัณฑิต (เทคนิคการแพทย์)**

หลักสูตร 2 ปี 36 หน่วยกิต

ทำวิทยานิพนธ์อย่างเดียวหรือเรียน+ทำวิทยานิพนธ์

|  |  |  |  |  |
| --- | --- | --- | --- | --- |
|  | หมวดวิชา | **แผนการศึกษา** | | |
|  | **แผน ก แบบ ก 1** | **แผน ก แบบ ก 2** | **แผน ข** |
|  | หมวดวิชาบังคับ | - | 10 | 10 |
|  | หมวดวิชาเลือก | - | 4 | 20 |
|  | วิทยานิพนธ์ | 36 | 22 | - |
|  | การศึกษาอิสระ | - | - | 6 |
|  | รวม | 36 | 36 | 36 |

**หลักสูตร ปรัชญาดุษฎีบัณฑิต (เทคนิคการแพทย์)**

หลักสูตร 3 ปี

ทำวิทยานิพนธ์อย่างเดียวหรือเรียน+ทำวิทยานิพนธ์

|  |  |  |  |  |  |
| --- | --- | --- | --- | --- | --- |
|  | หมวดวิชา | **แผนการศึกษา** | | | |
|  | **แบบ 1.1** | **แบบ 1.2** | **แบบ 2.1** | **แบบ 2.2** |
|  | หมวดวิชาบังคับ | - | - | 5 | 10 |
|  | หมวดวิชาเลือก | - | - | 7 | 14 |
|  | ดุษฎีนิพนธ์ | 48 | 72 | - | 48 |
|  | รวม | 48 | 72 | 36 | 72 |

* ตรวจสอบรายละเอียดและคุณสมบัติแผนการศึกษาแต่ละแบบได้จาก website ของคณะเทคนิคการแพทย์ มหาวิทยาลัยขอนแก่น (http://ams.kku.ac.th/post/post\_1.graduate.php)

**วิชาบังคับ** 10 หน่วยกิต

-เซลล์และชีววิทยาระดับโมเลกุล

-ระเบียบวิธีวิจัยทางวิทยาศาสตร์การแพทย์และชีวสถิติ

-การวิเคราะห์ การแปลผลและความสัมพันธ์ของผลการตรวจทางห้องปฏิบัติการ

ทางการแพทย์

-ระบบบริหารคุณภาพและการบริหารห้องปฏิบัติการทางการแพทย์

-หัวข้อปัจจุบันทางเทคนิคการแพทย์ 1

-หัวข้อปัจจุบันทางเทคนิคการแพทย์ 2

**คณาจารย์**

คณาจารย์ในหลักสูตรเป็นคณาจารย์คณะเทคนิคการแพทย์ กว่าร้อยละ 60 มีคุณวุฒิระดับปริญญาเอก ร่วมสอนกับอาจารย์พิเศษผู้ทรงคุณวุฒิในวิชาชีพเทคนิคการแพทย์

**จำนวนรับนักศึกษา คุณสมบัติผู้สมัคร และการสอบคัดเลือก**

|  |  |
| --- | --- |
| **ปริญญาโท** | **ปริญญาเอก** |
| -รับสมัครปีละ 10 คน  -สำเร็จการศึกษาระดับปริญญาตรี สาขาวิชาเทคนิคการแพทย์  -คะแนนสะสมเฉลี่ย  แผน ก1 ไม่ต่ำกว่า 3.50 และมีการตีพิมพ์เผยแพร่ผลงานทางวิชาการหรืองานวิจัยที่มีการกลั่นกรอง (peer review) โดยเป็นชื่อแรก หรือเป็นผู้รับผิดชอบบทความ  แผน ก2 และ แผน ข ไม่ต่ำกว่า 2.5 | - รับสมัครปีละ 5 คน  - สำเร็จระดับปริญญาตรี สาขาวิชาเทคนิคการแพทย์  -สำเร็จการศึกษาระดับปริญญาโทสาขาที่เกี่ยวข้องกับวิทยาศาสตร์สุขภาพ หรือวิทยาศาสตร์การแพทย์  -คะแนนสะสมเฉลี่ย  แบบ 1.1 สำเร็จการศึกษา ป. ตรี และ ป.โท คะแนนเฉลี่ยสะสมไม่ต่ำกว่า 3.50 และมีผลงานวิจัยตีพิมพ์เป็นชื่อแรกหรือเป็นผู้รับผิดชอบบทความ  แบบ 1.2 สำเร็จการศึกษา ป.ตรี มีผลการเรียนเฉลี่ยสะสมไม่ต่ำกว่า 3.50 และมีผลงานวิจัยตีพิมพ์เป็นชื่อแรกหรือเป็นผู้รับผิดชอบบทความ  แบบ 2.1 สำเร็จการศึกษา ป. ตรี และ ป.โท คะแนนเฉลี่ยสะสมไม่ต่ำกว่า 3.25  แบบ 2.2 สำเร็จการศึกษา ป. ตรี คะแนนเฉลี่ยสะสมไม่ต่ำกว่า 3.25 |

**การสอบคัดเลือก**

* สอบข้อเขียนภาษาอังกฤษ และความสามารถในการอ่าน วิเคราะห์ วารสารทางเทคนิคการแพทย์
* สอบสัมภาษณ์จากคณะกรรมการบริหารหลักสูตร สาขาวิชาเทคนิคการแพทย์

**เงื่อนไขการสำเร็จการศึกษา**

**ปริญญาโท**

- สอบผ่านภาษาอังกฤษตามเกณฑ์

- สอบผ่านการสอบป้องกันวิทยานิพนธ์

- มีการตีพิมพ์บทความ

**ปริญญาเอก**

- สอบผ่าน TOEFL ไม่น้อยกว่า 500 คะแนน

- สอบผ่านการสอบวัดคุณสมบัติสำหรับนักศึกษาปริญญาเอก

- สอบผ่านการสอบป้องกันดุษฎีนิพนธ์

- ตีพิมพ์บทความในวารสารระดับนานาชาติ

**ทุนการศึกษา**

* + ทุนการศึกษาจากศูนย์วิจัยและพัฒนาการตรวจวินิจฉัยทางห้องปฏิบัติการทางการแพทย์ คณะเทคนิคการแพทย์ มหาวิทยาลัยขอนแก่น
  + ทุนวิจัย คณะเทคนิคการแพทย์ มหาวิทยาลัยขอนแก่น
  + ทุนบัณฑิตวิทยาลัย
  + ทุนสำนักงานสนับสนุนการวิจัย สกว. เป็นต้น

**กรรมการบริหารหลักสูตร ปีการศึกษา 2555**

|  |  |  |  |
| --- | --- | --- | --- |
| ลำดับ | ชื่อ - สกุล | ตำแหน่ง | E-mail |
| 1 | รศ.ดร. โชติชนะ วิไลลักขณา | ประธานหลักสูตรฯ | wchote@kku.ac.th |
| 2 | อ.ดร. ศิริพร ภัทรกิจกำจร | กรรมการ | sirpat@kku.ac.th |
| 3 | รศ.ดร. สหพัฒน์ บรัศว์รักษ์ | กรรมการ | sahapat@kku.ac.th |
| 4 | รศ.ภานุทรรศน์ กฤชเพชรรัตน์ | กรรมการ | panutas@kku.ac.th |
| 5 | อ.ดร.นิชา เจริญศรี | กรรมการ | nicha@kku.ac.th |
| 6 | รศ.ดร. ณัฐยา แซ่อึ้ง | กรรมการและเลขานุการ | nattaya@kku.ac.th |
| 7 | นางสาวนฤมล ดอนบันเทา | ผู้ช่วยเลขานุการ | narudo@kku.ac.th |

**สถานที่ติดต่อ**

สำนักงานคณบดี คณะเทคนิคการแพทย์

มหาวิทยาลัยขอนแก่น อำเภอเมือง

จังหวัดขอนแก่น 40002

โทรศัพท์ : 0 4334 7482

โทรสาร : 0 4334 7482